Jan Roodzant

Jan Roodzant (☆ 6 di januari 1984 na Ede, Hulanda) ta un ex-landado y atleta olimpico di Aruba.

 Carera deportivo 
Na e Campeonato Mundial Acuatico 2007 na Melbourne, Australia, Roodzant a pone e siguiente tempo:
 50 m estilo liber – 24.18 s
 100 m estilo liber – 53.13 s
Den tur dos evento, esaki no tabata suficiente pa avansa pa e siguiente buelta. E mesun aña el a participa na Weganan Panamericano na Rio de Janeiro, Brasil. El a competi den eventonan di estilo liber, estilo mariposa y estilo varia, pero no a gana medaya.Profil Jan Roodzant, worldaquatics.com

Na 2008 Roodzant, hunto cu e judoka Fiderd Vis, a forma e seleccion olimpico di Aruba pa e Weganan Olimpico di Zomer na Bejing, China.Jan Roodzant, olympedia.org Na Bejing, el a competi den e 100 m estilo liber, terminando na e di 53 luga den e heats cu un tempo di 51.69 s. Cu e tempo aki, el a mehora su miho record personal y tambe e record nacional Arubano, pero esaki no tabata suficiente pa pasa pa semifinal.

Na 2008 Roodzant tabata tambe e cargado di bandera pa Aruba durante e ceremonia di clausura.

 Mira tambe 
 Aruba na Weganan Panamericano
 Aruba na Weganan Olimpico

Kategoria:Hende
Landamento
Landamento